ZAPISNIK BR. 39.

od 28.06.2024.

Sastavljen na sjednici Upravnog vijeća Ljekarni Koprivnica dana 28.06.2024.g. u prostorijama računovodstva Ljekarni Koprivnica, Florijanski trg 4.

Prisutni članovi U.V.: Dragutin Korošec, Irena Bogdanić, Anica Lukačić Sić, Ida Kovač Očenašek, Mirjana Smok i ravnateljica Irena Hadelan.

.

Predsjednik je pozdravio sve prisutne i predložio slijedeći :

DNEVNI RED:

1. Verifikacija zapisnika br. 38 od 27.05.2024. g.
2. Donošenje Odluke o prihvaćanju Izvješća ravnateljice o poslovanju za svibanj 2024.g.
3. I. Izmjene i dopune Plana nabave Ljekarni Koprivnica za 2024. god.
4. Informacije o novim zakonskim propisima i njihov utjecaj na Ljekarne Koprivnica.
5. Razno.

Dnevni red je jednoglasno prihvaćen i prešlo se na prvu točku.

**Ad. 1.**

Predsjednik U.V. je rekao da su svi u sazivu dobili Zapisnik br. 38. i pita da li se slažu s istim. Nije bilo primjedbi na zapisnik pa su članovi U.V. jednoglasno su donijeli:

ZAKLJUČAK

Verificiran je Zapisnik br. 38 od 27.05.2024. g. (Prilog Ad.1).

**Ad. 2.**

Prelaskom na točku dva, predsjednik je dao riječ ravnateljici Ireni Hadelan, koja je prošla Izvješće o poslovanju za svibanj 2024.g. (Prilozi Ad. 2), te je usporedila poslovanje s prošlim mjesecom i rekla da je poslovanje nešto bolje u odnosu na travanj.

Također je prošla i poslovanje po ljekarničkim jedinicama i spomenula da su sve ljekarne imale bolji promet osim Sokolovca koji je prošli mjesec imao bolji promet i to uvijek varira, ovisno kako radi liječnik i da li ima skupih lijekova.

Ravnateljica je usporedila podatke o prihodima za svibanj ove godine s prošlom i to sve ljekarne i bez ljekarne Đurđevac.

Nakon iznošenja ravnateljice članovi U.V. donijeli su jednoglasno:

ODLUKU

Prihvaća se Izvješće ravnateljice o poslovanju za svibanj 2024. godine (Prilog Ad.2.)

**Ad. 3.**

Ravnateljica je uvodno rekla zašto smo išli na I. Izmjenu i dopunu Plana nabave.

Pokvario se frižider u Centralnoj ljekarni u kojem stoje inzulini i skupi lijekovi.

Također je objasnila da smo do sada imali garanciju za robotizirano skladište, međutim trebati će plaćati održavanje, te je usuglašen Ugovor na županiji vezano uz održavanje.

Nakon obrazloženja ravnateljice o nužnosti Izmjene i dopune Plana nabave članovi U.V. donijeli su jednoglasno:

ODLUKU

O prihvaćanju I. Izmjena i dopuna Plana nabave za 2024.g

I

Prihvaćene su I. Izmjene i dopune Plana nabave za 2024.g. kao što je u prilogu Ad.3.

**Ad. 4.**

Pod točkom četiri (novi zakonski propisi), ravnateljica je rekla da će od sutra biti novi koeficijenti usluge za izdavanje lijeka na recept, a povećat će se i naknada za dežurstvo. Od 10. srpnja ide nova lista lijekova, a za razliku u cijeni – nivelaciju većina dobavljača priznaju odobrenjem.

**Ad. 5.**

Pod točkom razno javio se predsjednik koji je rekao da za iduću sjednicu bude jedna točka dnevnog reda – Informacija o položenim ispitima za menadžera u zdravstvu, te da se prilože Uvjerenja o usavršavanju Irene Hadelan, mag.pharm. i Marine Nemec Jozić, mag.pharm.

Kako više ništa nije bilo pod razno, sjednica je zaključena u 16,30 sati.

Zapisničar: Predsjednik Upravnog vijeća:

Radmila Kolarek mr.sc. Dragutin Korošec, dr.med.vet.